Държавен вестник, бр. 112, 2025 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  112
32. „Първокласен път“ означава път из­
вън градските зони, който свързва големи 
градове или региони, или и двете и който не 
е класифициран като част от широкообхват­
ната трансевропейска пътна мрежа или като 
автомагистрала.“
2. В § 2, ал. 1 накрая се добавя „и Директива 
(ЕС) 2023/2661 на Европейския парламент и 
на Съвета от 22 ноември 2023 г. за изменение 
на Директива 2010/40/ЕС относно рамката за 
внедряване на интелигентните транспортни 
системи в областта на автомобилния транспорт 
и за интерфейси с останалите видове транс­
порт (ОВ, L 2023/2661, 30.11.2023) (Директива 
(ЕС) 2023/2661)“.
§ 7. В преходните и заключителните раз­
поредби § 3 се изменя така:
„§ 3. На всеки три години след 21 март 
2025 г. министърът на транспорта и съобщени­
ята информира Европейската комисия относно 
напредъка за националните дейности и проек­
ти по отношение на приоритетните области, 
посочени в чл. 4, за наличността на данните 
и услугите, посочени в приложения № 2 и 
№ 3, както и за напредъка по изпълнението 
на приетите в съответствие с Директива 
(ЕС) 2023/2661 делегирани актове и актове 
за изпълнение.“
§ 8. Приложението към чл. 5, ал. 2 става 
приложение № 1 към чл. 4, ал. 2 и се изменя 
така:
„Приложение № 1
към чл. 4, ал. 2
ПРИОРИТЕТНИ ОБЛАСТИ
І. Приоритетна област I: Информационни 
услуги в областта на интелигентните транс­
портни системи и услуги в областта на ин­
телигентните транспортни системи, свързани 
с мобилността
Спецификациите и стандартите за Прио­
ритетна област I включват:
1. Спецификации за услуги за мултимодална 
цифрова мобилност, включително информа­
ционни услуги за мултимодални пътувания.
С тях се определят необходимите изиск­
вания, така че услугите за мултимодална 
цифрова мобилност и подобните услуги, 
които осигуряват функции за информация, 
резервиране или покупка по отношение на 
повече от един превозвач в рамките на един 
и същ вид транспорт в Република България, 
да станат точни и трансгранично достъпни за 
ползвателите на интелигентни транспортни 
системи, въз основа на следните действия:
а) осигуряване на наличност и достъпност 
за доставчиците на ИТС услуги на съществу­
ващи точни данни за мултимодално движение 
и пътувания, които да се използват за предос­
тавяне на услуги за мултимодална цифрова 
мобилност, без да се засягат ограниченията, 
свързани с безопасността и управлението на 
транспорта;
б) улесняване на презграничния електронен 
обмен на данни между съответните публични 
органи и заинтересовани страни и съответните 
доставчици на ИТС услуги, по-специално чрез 
стандартизирани интерфейси;
в) актуализиране от съответните публични 
органи и заинтересовани страни на наличните 
данни за мултимодално движение и пътува­
ния, използвани за услугите на мултимодална 
цифрова мобилност;
г) актуализиране от доставчиците на ИТС 
услуги на информацията за мултимодални 
пътувания, включително информацията, свър­
зана с резервирането и закупуването, когато 
е целесъобразно на транспортни услуги.
2. Спецификации за информационни и 
навигационни услуги, включително информа­
ционни услуги в реално време за движението 
по пътищата. С тях се определят необходи­
мите изисквания, така че информационните 
и навигационните услуги за движението по 
пътищата в Република България да бъдат точни 
и трансгранично достъпни за ползвателите на 
ИТС, въз основа на следните действия:
а) осигуряване на наличност и достъпност 
за доставчиците на ИТС услуги и други за­
интересовани страни на съществуващи точни 
данни за пътищата и за движението по тях, 
включително данни в реално време, които да 
се използват за информация в реално време 
за движението, както и за използване в циф­
рови карти, без да се засягат ограниченията, 
свързани с безопасността и управлението на 
транспорта;
б) улесняване на презграничния елек­
тронен обмен на данни между съответните 
публични органи, заинтересованите страни 
и съответните доставчици на ИТС услуги, 
включително обратна информация относно 
качеството на данните;
в) актуализиране от страна на съответните 
публични органи и заинтересовани страни на 
наличните данни за пътищата и за движението 
по тях, използвани за информация в реално 
време за движението;
г) актуализиране от страна на достав­
чиците на ИТС услуги на информацията в 
реално време за движението по пътищата, 
предназначена за участниците в движението 
по пътищата и други заинтересовани страни.
3. Спецификации за услугите за мултимо­
дална цифрова мобилност и информационните 
и навигационните услуги за движението по 
пътищата определят:
3.1. необходимите изисквания за събиране 
съответно от Агенция „Пътна инфраструкту­
ра“, Министерството на регионалното разви­
тие и благоустройството, Министерството на 
вътрешните работи, Министерството на фи­
нансите, регионални и общински центрове за 
мобилност и/или, където е уместно, от частния 
сектор на данни за пътищата и за движението 
по тях (например планове за движението, пра­
вила за движение и препоръчителни пътища,